Γιάννης Μανδρέκας

Ο Γιάννης (Ιωάννης) Μανδρέκας (γεν. Πειραιάς, 22 Ιανουαρίου 1953) είναι έλληνας πρώην μεσοαμυντικός ποδοσφαιριστής και μέχρι πρόσφατα προπονητής.

Αποτελεί ένας εκ των κορυφαίων σε συμμετοχές ποδοσφαιριστής της Β' Εθνικής κατηγορίας, έχοντας καταγράψει συνολικά 480, από τις οποίες οι 421 συμμετοχές είναι με τη φανέλα της της Προοδευτικής, αποτελώντας τον πρώτο σε συμμετοχές παίκτη στην ιστορία του συλλόγου.Αφιέρωμα στην Προοδευτική, εφ. Αθλητική Ηχώ, 17/9/1991, σελ.7

 Καριέρα 
Ως ποδοσφαιριστής

Ξεκίνησε το ποδόσφαιρο από τα τμήματα υποδομών της Προοδευτικής και το 1971, σε ηλικία 18 ετών, προωθήθηκε στην ανδρική ομάδα. Με τη φανέλα των "βυσσινί" ανδρώθηκε και συνδέθηκε, καθώς αγωνίστηκε μέχρι και το 1985 στη Β' Εθνική, επί πολλά έτη ως αρχηγός και έπαιξε σε οποιαδήποτε θέση είχε ανάγκη η ομάδα, ακόμα και σε αυτή του τερματοφύλακα.

Το καλοκαίρι του 1985 μεταγράφηκε στον Ιωνικό,"Ο Μανδρέκας της Προοδευτικής από χθες ανήκει στον Ιωνικό", εφ. Αθλητική Ηχώ, 2/8/1985, σελ. 6  με τη φανέλα του οποίου αγωνίστηκε δυόμησι χρόνια στη Β΄ Εθνική μέχρι και τον Δεκέμβριο του 1987, όποτε και αποδεσμεύτηκε."Εν τω μεταξύ η Διοίκηση του Ιωνικού, αποδέσμευσε τον τερματοφύλακα Μακρυωνίτη, που είχε διακόψει από πολύ καιρό κάθε επαφή με τον σύλλογο, καθώς και τον Γιάννη Μανδρέκα.", εφ. Αθλητική Ηχώ, 18/12/1987, σελ. 3 Ακολούθως μεταγράφηκε στον Α.Ο. Ζέας, όπου αγωνίστηκε το υπόλοιπο της σεζόν 1987-88 και βοήθησε να κατακτήσει το πρωτάθλημα Πειραιά (2ου ομίλου) και την άνοδο στην Δ' Εθνική. Με τη λήξη της περιόδου ανανέωσε το συμβόλαιό του"Ο πολυσύνθετος ποδοσφαιριστής υπέγραψε νέο συμβόλαιο διαρκείας ενός χρόνου και έτσι θα προσφέρει στην ομάδα τις υπηρεσίες του για τη νέα περίοδο", εφ. Αθλητική Ηχώ, 26/5/1988, σελ. 5 και τερμάτισε την καριέρα του το 1989 αγωνιζόμενος στην Δ' Εθνική.  

Μετά το ποδόσφαιρο

Έπειτα την απόσυρσή του από την ενεργό δράση ως ποδοσφαιριστής, ασχολήθηκε με την προπονητική. Αρχικά επέστρεψε στην Προοδευτική και την περίοδο 1989-90 εργάστηκε ως βοηθός του προπονητή της ομάδας Γιάννη Κυράστα. Ανανέωσε τη συνεργασία του υπό αυτό το πόστο και την επόμενη περίοδο,"Μάνατζερ και στη φετινή περίοδο θα είναι ο παλιός παίκτης του συλλόγου Γιάννης Μανδρέκας", εφ. Αθλητική Ηχώ, 10/7/1990, σελ. 6 όντας βοηθός του προπονητή Αντώνη Τζανετουλάκου και έπειτα την παραίτησή του τον Σεπτέμβριο του 1990 στην αρχή της σεζόν, τον αντικατέστησε ο Γιάννης Μανδρέκας,"Έχει εμπιστοσύνη στον Μανδρέκα η Προοδευτική", εφ. Αθλητική Ηχώ, 21/9/1990, σελ. 5 ξεκινώντας έτσι ουσιαστικά, την επίσημη καριέρα του ως προπονητής. Παρέμεινε προπονητής της ομάδας μέχρι και τα τέλη του Ιανουαρίου του 1991, όποτε και υπέβαλλε την παραίτησή του."ΠΑΡΑΙΤΗΘΗΚΕ Ο ΜΑΝΔΡΕΚΑΣ", εφ. Αθλητική Ηχώ, 29/1/1991, σελ. 1 

Στη συνέχεια ανέλαβε τον Α.Ο. Περιστερίου,"Με Μανδρέκα το Περιστέρι", εφ. Αθλητική Ηχώ, 23/7/1991, σελ. 5 ενώ τα επόμενα χρόνια διετέλεσε προπονητής σε αρκετές ομάδες του Πειραιά, μεταξύ των οποίων οι Α.Ο. Μοσχάτου,"Ο Μανδρέκας στο Μοσχάτο", εφ. Αθλητική Ηχώ, 7/2/1992, σελ. 9 Αμφιάλη, Χαλκηδόνα,εφ. Αθλητική Ηχώ, 2/12/1995, σελ. 35 Ατρόμητος Πειραιώς,εφ. Αθλητική Ηχώ, 25/2/1996, σελ. 28εφ. Αθλητική Ηχώ, 28/2/1996, σελ. 26 Ερμής Κορυδαλλού, Α.Ε. Περάματος, Περαμαϊκός, Οδηγήτρια,εφ. Αθλητική Ηχώ, 21/8/2004, σελ. 16 Α.Ο. Καστέλλας, Δίας ΚορυδαλλούΤα αποκτήματα του Δία Κορυδαλλού, stoplekto.gr κ.α. Επίσης υπήρξε προπονητής στην ομάδα νέων της Προοδευτικής."Στα μεταγραφικά των βυσσινί δεν παρουσιάστηκε κάποια εξέλιξη, ενώ τέλος, ανακοινώθηκε πως την τεχνική ηγεσία της ομάδας Νέων θα αναλάβει ο Γιάννης Μανδρέκας.", εφ. Αθλητική Ηχώ, 26/6/2002, σελ. 9

Παραπομπές

Πηγές
 Αθλητικές εφημερίδες της δεκαετίας του '80

Κατηγορία:Έλληνες ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Έλληνες προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Προοδευτικής
Κατηγορία:Προπονητές ποδοσφαίρου Προοδευτικής